Source: http://suceava-press.blogspot.com/2007_11_09_archive.html?widgetType=BlogArchive&widgetId=BlogArchive1&action=toggle&dir=open&toggle=DAILY-1223154000000&toggleopen=DAILY-1194559200000
Timestamp: 2020-07-15 19:12:53+00:00

Document:
Suceava Press: 11/09/07
vineri, 9 noiembrie 2007
Bani pentru reabilitarea termica doar cu cofinantare
De fonduri guvernamentale pentru reabilitarea sistemului de termoficare vor beneficia doar primariile care asigura cofinantarea in proportie de 50%, a declarat secretarul de stat in MIRA Marian Petrache.
El a precizat ca, in ultimii trei ani, Guvernul a alocat pentru termoficare, in toata tara, 1,5 milioane lei, iar la Suceava peste 60 de milioane de lei.
Potrivit lui Petrache, problemele de productie si transport se vor rezolva in cativa ani, dupa care se va trece la reabilitarea termica a locuintelor. Secretarul de stat a precizat ca in aproximativ un an sau doi se va finaliza partea de distributie a agentului termic.
Totodata, Marian Petrache a atras atentia ca este foarte important sa fie promovat si implementat, acolo unde nu exista, sistemul de cogenerare, precum si de producere a energiei verzi.
Petrache a spus ca, in prezent, in Romania, exista 101 furnizori de energie termica care deservesc peste cinci milioane de beneficiari.
Editia a II-a a “Conferinta Nationala pentru Management Medical Modern” va avea loc in luna noiembrie la Poiana Brasov
Agentia OSC si Autoritatea de Sanatate Publica Iasi organizeaza “Conferinta Nationala pentru Management Medical Modern”, editia a II-a, intre 16-18 noiembrie, la Poiana Brasov.
Agentia OSC este o agentie de consultanta in comunicare, specializata in proiectare, management relational si administrare de programe si evenimente de comunicare directa cu grupuri de audienta premium.
Agentia OSC a dezvoltat un program de comunicare ce isi propune sa faciliteze accesul managerilor din institutiile medicale romanesti la informatie si know-how pentru eficientizarea activitatii manageriale si imbunatirea performantelor institutiilor din domeniu.
In cadrul acestui program Agentia OSC a organizat, in perioada 30 martie – 1 aprilie 2007, la Hotel International din Sinaia, prima editie a Conferintei Nationale pentru Management Medical Modern, dedicata in exclusivitate Comunicarii. MEDICOM 2007 s-a bucurat de participarea a peste 135 de participanti, manageri de institutii medicale, directori de Autoritati de Sanatate Publica, reprezentanti ai Comisiilor parlamentare de specialitate. Acestia au dezbatut, in prezenta Ministrului Eugen Nicolaescu, teme de importanta acuta pentru asigurarea transparentei in comunicare si realizarea unei comunicari continue, sustinute si eficiente cu diversele tipuri de public ale unei institutii medicale.
In urma reactiilor pozitive si ale sugestiilor obtinute din partea participantilor la MEDICOM, s-a conturat necesitatea organizarii unei Conferinte care sa aduca in discutie principii, strategii si solutii de imbunatatire a actului managerial in institutiile medicale din Romania.
Cea de-a doua editie a Conferintei Nationale pentru Management Medical Modern va avea loc in perioada 16-18 noiembrie 2007 la Hotel Piatra Mare din Poiana Brasov. Evenimentul se bucura si de aceasta data de sprijinul Ministerului Sanatatii si al Autoritatii de Sanatate Publica Iasi.
Iata care va fi programul Conferintei:
Vineri, 16 noiembrie 2007
12:00 – 14:00 Cazarea si inregistrarea participantilor
14:00 – 14:30 Welcome Coffee
14:30 Deschiderea lucrarilor Conferintei. Cuvant de deschidere
15:00 – 16:30 Sesiunea I: Principii de management medical modern
16:30 – 16:45 Pauza de cafea
16:45 – 18:30 Sesiunea II: Solutii pentru imbunatatirea actului managerial
18:30 – 19:30 Program liber
19:30 – 23:00 Cina bufet
Sambata, 17 noiembrie 2007
08:00 – 09:30 Mic dejun
09:30 – 11:30 Sesiunea III: Solutii de finantare. Politici si strategii de resurse umane
11:30 – 11:45 Pauza de cafea
11:45 – 13:45 Sesiunea IV: Comunicarea
13:45 – 14:00 Inchiderea lucrarilor
14:00 – 15:00 Dejun bufet
15:00 – 19:30 Program liber
19:30 – 24:00 Cina bufet
Duminica, 18 noiembrie 2007
08:00 – 10:00 Mic dejun
Bugetul municipiului Suceava in 2008 va fi la nivelul celui din acest an
Bugetul municipiului Suceava pentru 2008 este estimat la 250 milioane de lei, adica la valoarea celui din acest an, a declarat primarul Ion Lungu.
Potrivit primarului, cei mai multi bani vor fi alocati pentru investitii si invatamant, 80 si, respectiv, 70 de milioane de lei. 45 de milioane de lei sunt destinati domeniului public, iar 25 de milioane pentru repararea strazilor, reabilitarea bordurilor si amenajarea de noi parcari.
Lungu a spus ca, anul viitor, 25 de proiecte vor fi prioritare in municipiu, printre acestea aflandu-se proiectul ISPA de reabilitare a retelelor de apa si canalizare, precum si modernizarea statiei de epurare, continuarea lucrarilor de reabilitare a termoficarii, introducerea gazului metan in Burdujeni Sat si a retelelor de alimentare cu apa in Itcani.
Fotbal. Liga a III-a » Pentru liniştea lor!
Cetatea şi Juventus se înfruntă vineri, pentru prima oară într-un meci de campionat. Ambele echipe au nevoie de puncte pentru a-şi asigura liniştea înaintea de finalul de sezon. Cetatea are ocazia să se distanţeze şi mai mult în fruntea clasamentului iar Juventus vrea să evite zona “minată” a retrogradării.
Cetatea Suceava – Juventus Fălticeni, vineri, ora 14, stadion „Areni”
Vineri, cu începere de la ora 14, stadionul Areni găzduieşte derbiul local dintre Cetatea Suceava şi Juventus Fălticeni. Partida, contând pentru etapa a XIV-a a Ligii a III-a este importantă pentru ambele formaţii. Pe de o parte, elevii lui Marian Pană, vor să demonstreze că remiza din runda precedentă, 1-1 cu Pambac Bacău, nu a fost decât o întâmplare, în vreme ce fălticenenii, aflaţi în a doua jumătate a clasamentului speră să obţină un rezultat pozitiv care ar conferi echipei un moral bun pentru finalul de sezon din acest an.
Antrenorul Marian Pană se confruntă cu destule probleme legate de numeroasele indisponibilităţi din cadrul lotului. Accidentaţi cu Pambac, Nicolau şi Tomaz ar putea lipsi din primul „11”. Lor li se adaugă accidentările mai vechi ale lui Colban, Onciu sau Roheţki, jucători care au lipsit şi în partida din etapa trecută.
Pe teren propriu Cetatea Suceava are un palmares de invidiat, singura echipă care a reuşit să obţină punct pe Areni fiind Pambac Bacău, ocupanta locului secund în Seria I. De partea cealaltă, Juventus Fălticeni nu are probleme în ceea ce priveşte efectivul de jucători. Curios este faptul că oapeţii de azi au, în acest campionat, un parcurs mai bun în jocurile disputate în deplasare decât în cele de pe propriul teren. „Afară” juventinii au obţinut două succese, o remiză şi patru înfrângeri, acumulând 7 puncte, cu unul mai mult decât în partidele de „acasă”.
Cetatea are un ascendent moral superior Juventusului dacă ţinem cont de victoriile pe care galben-albaştrii le-au obţinut în meciurile amicale disputate împotriva alb-negrilor, precum şi succesul din Cupa României.
Meciul dintre Cetatea şi Juventus va fi arbitrat de o brigadă focşăneană, condusă la centru de Alexandru Samoilă, ajutat la cele două tuşe de Dănuţ Dumitriu şi Lucian Stănilă. Observatorul delegat de FRF pentru acest joc este mureşeanul Tiberiu Satmari.
Rarăul joacă sâmbătă cu Leonard Paşcani
Într-un alt joc, CSM Rarăul va înfrunta sâmbătă, de la ora 14, „lanterna roşie” Leonard Paşcani, într-un veritabil duel între două contracandidate la retrogradare. Un meci interesant se va juca la Bacău, unde Pambac, locul doi în clasament, va evolua împotriva surprizei FC Bârlad, ocupanta ultimei trepte a podiumului.
Iată programul complet al etapei:
Cetatea Suceava - Juventus Fălticeni
Oţelul Galaţi II – Aerostar Bacău
CSM Rarăul - Leonard Paşcani
Poli Iaşi II - CF Brăila
FCM Bacău II - Politehnica Galaţi
Bujorul Tg. Bujor - Cetatea Tg. Neamţ
Pambac Bacău - FC Bârlad
Laminorul Roman - Ceahlăul II
CFR Paşcani - Willy Bacău
Fotbal, Liga a IV-a- juniori » CS Gura Humorului şi Rapid CFR Suceava merg cap la cap
Campionatul Ligii a IV-a de juniori a ajuns la etapa a XIII-a. CS Gura Humorului şi Rapid CFR Suceava se menţin în fruntea clasamentului, „feoviarii” fiind la un singur punct în spatele humorenilor. În ultima etapă liderul a obţinut o victorie la limită, 1-0 cu Avântul Todireşti în timp ce Rapid CFR Suceava a făcut scorul etapeui, învingând cu 6-3 la Bădeuţi. Iată rezultatele complete ale rundei a XIII-a:
Bucovina Bădeuţi – Rapid CFR Suceava 3-6
Minerul Iacobeni Ciocăneşti – Unirea Boroaia 2-4
Viitorul Liteni – Cetatea II Suceava Arbore 1-4
Juventus II Fălticeni – Flacăra Roşie Udeşti 1-1
CS Gura Humorului – Avântul Todireşti 1-0
Florconstruct Pătrăuţi – Dorna Vatra Dornei 1-1
Bradul Putna – Bucovina Rădăuţi 4-0
Foresta Moldoviţa – Zimbrul Siret – amânat
1. CS Gura Humorului 13 12 1 0 37-6 37p
2. Rapid CFR Suceava 13 12 0 1 52-11 36p
3. Juventus II Fălticeni 13 10 1 2 61-12 31p
4. Bradul Putna 13 8 1 4 35-22 25p
5. Cetatea II Suceava Arbore 13 7 3 3 40-26 24p
6. Flacăra Roşie Udeşti 13 7 3 3 38-28 24p
7. Unirea Boroaia 13 7 1 5 41-33 22p
8. Dorna Vatra Dornei 13 5 4 4 44-19 19p
9. Zimbrul Siret 12 5 2 5 33-32 17p
10. Avântul Todireşti 13 5 1 7 30-32 16p
11. Bucovina Bădeuţi 13 5 0 8 16-49 15p
12. Florconstruct Pătrăuţi 13 4 1 8 26-51 13p
13. Bucovina Rădăuţi 13 3 1 9 22-47 10p
14. Foresta Moldoviţa 12 2 0 10 8-45 6p
15. Minerul Iacobeni Ciocăneşti 13 1 0 12 11-69 3p
16. CSO Viitorul Liteni 13 0 1 12 14-57 1p
Fotbal, Liga a IV-a » Derbi la Vatra Dornei: CSM Dorna – CS Gura Humorului
Duminică, 11 noiembrie 2007, se vor disputa meciurile etapei a XIV-a din Liga a IV-a. Iată programul jocurilor:
Unirea Boroaia – Rapid CFR Suceava
Arbitri: I. Avădanei – G. Boariu, L. Grigoraş – Suceava/Fălticeni
Observator: V. Schumacher – Fălticeni
Cetatea II – Minerul Iacobeni Ciocăneşti
Arbitri: M. Irimie – C. Cucoş, I. Lucaci – Suceava
Observator: Ilie Ion – Rădăuţi
Flacăra Roşie Udeşti – CSO Viitorul Liteni
Arbitri: I. Moldovan – I. Mateiciuc, A. Ursache – Siret
Observator: N. Pintea – Fălticeni
Zimbrul Siret – Juventus II Fălticeni
Arbitri: D. Prodan – M. Hopulele, B. Hopulele – Gura Humorului
Observator: M. Onciul
Avântul Todireşti – Foresta Moldoviţa
Arbitri: Fl. Bilouseac – S. Bodnar, V. Nemeş – Suceava/Vatra Dornei
Observator: B. Agafiţa – Dolhasca
Dorna Vatra Dornei – CS Gura Humorului
Arbitri: Gh. Ignătescu – Ad. Popa, L. Grămadă – Suceava
Observator: Gh. Ştefanovici – Suceava
Bucovina Rădăuţi – Florconstruct Pătrăuţi
Arbitri: C. Costan – B. Conţ, D. Iacoban – Suceava
Observator: Ov. Căldăruş – Suceava
Bradul Putna – Bucovina Bădeuţi
Arbitri: S. Pintea – D. Duduţă, C. Neamţu – Fălticeni/Suceava
Observator: O. Steiciuc – Fălticeni
Fotbal. Juniori „C” » LPS I Suceava a făcut scorul etapei: 12-0 cu Voinţa Iaslovăţ
În cadrul etapei a XI-a din campionatul judeţean destinat juniorilor “C” s-au înregistrat următoarele rezultate:
CSŞ Rădăuţi – Viitorul Arbore 5 – 1
LPS I Suceava – Voinţa Iaslovăţ 12 – 0
LPS II Suceava – CS Şcoala de fotbal Rădăuţi 8 – 2
Bucovina Fundu Moldovei – FC Cetatea Suceava 3 – 2
AS Juventus Fălticeni – CS Gura Humorului 5 – 0
Sporting Buneşti – CN “Nicu Gane” Fălticeni 0 – 2
Dorna Vatra Dornei – CSM Rarăul Câmpulung Mold. 4 – 1
În urma acestor rezultate, Juventus Fălticeni rămâne în fruntea clasamentului, urmată la numai 3 puncte de CSŞ Rădăuţi şi LPS I Suceava. Cele trei formaţii s-au distanţat în ierarhia competiţiei la 11 puncte de ocupanta locului patru, LPS II Suceava.
1. Juventus Fălticeni 11 10 0 1 46-7 40p
2. CSŞ Rădăuţi 10 9 1 0 80-4 37p
3. LPS I Suceava 11 9 1 1 82-7 37p
4. LPS II Suceava 10 6 2 2 35-21 26p
5. CN “Nicu Gane” Fălticeni 10 6 1 3 26-11 25p
6. Dorna Vatra Dornei 11 6 1 4 34-25 25p
7. Viitorul Arbore 11 6 1 4 21-23 25p
8. Cetatea Suceava 10 3 4 3 25-12 16p
9. CS Gura Humorului 11 3 2 6 22-22 14p
10. Bucov. Fundu Moldovei 10 2 3 5 17-35 11p
11. CSM Rarăul C-lung 11 2 1 8 9-45 9p
12. Voinţa Iaslovăţ 11 2 0 9 10-66 8p
13. Sporting Buneşti 11 1 1 9 11-63 5p
14. Şcoala de fotbal Rădăuţi 10 0 0 10 5-81 0p
Bal cu happy-end la Sportiv
Liceul cu Program Sportiv şi-a ales cei mai frumoşi boboci în urma balului care a avut loc miercuri seara în sala mare a Casei Culturii din municipiul Suceava ( vezi foto ). Miss Boboc a fost desemnată Liliana Ursaciuc, care iubeşte handbalul şi îl are ca idol sportiv pe Cristian Gaţu. Mister Boboc a fost ales Lucian Ciornei. Idolul său din lumea sportului este Marius Stavrositu. Miss Popularitate a fost desemnată Daniela Stavarachi, iar Mister Popularitate este Ştefan Ungureanu. Juriul a desemnat-o pe Iulia Camilar – Miss Sport, iar pe Vlad Furdui – Mister Sport. Balul Bobocilor s-a desfăşurat sub genericul „Ani de liceu”. 7 perechi de boboci au trecut prin mai multe probe de concurs printre care şi unele întrebări ce ţin de filmul „Liceenii” şi coloana sonoră „Ani de liceu”. Elevii din clasele a XII-a, împreună cu diriginţi şi profesori din liceu, au pregătit un program artistic care a cuprins mult dans (instructor profesoara Lucia Purice), dansul majoretelor, în culorile siglei liceului roşu - albastru, dans modern, dans de societate, dans stilizat, dans indian, scenete umoristice, pantomimă, teatru în limba engleză, muzică hip-hop, muzică populară.
Inedite (surprinzătoare chiar pentru public) au fost şi intervenţiile artistice ale unor copilaşi din clasa a II –a, care au interpretat sceneta „Punguţa cu doi bani”, ajutaţi fiind şi de costumele colorate în care erau îmbrăcaţi (cocoşul şi găina), dar şi de costumele populare pe care le purtau moşul şi baba. Invitaţi speciali la Balul Bobocilor de la LPS au fost cei de la VH2 care au oferit un recital live cu mare priză la public.
Creşterea pensiilor se datorează politicii de echilibru între dezvoltare şi solidaritate socială a Guvernului
Ministrul Muncii, Paul Păcuraru, a recunoscut că era sceptic în privinţa creşterii pensiilor în termeni cu mai mult de 30 la sută. Aflat joi, la Suceava acesta a precizat că atunci când a fost elaborat programul de guvernare a actualei guvernări nu s-a crezut că pensiile vor putea fi crescute în termeni reali cu mai mult de 30 la sută, iar acum creşterea reală se situează între 70 şi 80 la sută. Recurgând la cifre, Paul Păcuraru a spus într-o conferinţă de presă că valoarea punctului de pensie a crescut de la 286,9 lei în 2004, la 541,1 lei în noiembrie 2007 şi va fi de 581 de lei în ianuarie 2008, creşterea fiind de aproape două sute la sută şi a mai precizat că şi cheltuielile sociale în 2008 vor fi aproape duble faţă de anul 2004, de la 22.324 mii de lei în 2004, la 46.844 mii lei în 2007.
În opinia ministrului Păcuraru această creştere a fondurilor pentru cheltuieli sociale se datorează politicii de echilibru între dezvoltare şi solidaritate socială a actualei guvernării care tot ce a obţinut în planul resurselor a transferat în plată pentru cheltuielile sociale.
Paul Păcuraru a mai spus că şi ajutoarele de încălzire sunt „favorabile” persoanelor cu venituri reduse, arătând că acestea vor fi asigurate pentru venituri de sub 650 de lei pe membru de familie, luna de referinţă fiind septembrie şi nu noiembrie, când pensionarii primesc pensiile majorate. Ministrul a menţionat că faţă de iarna trecută, în iarna 2007-2008 vor primi ajutoare de încălzire cu 200.000 de persoane mai mult.
Bugetul municipalităţii pentru 2008 la nivelul celui din 2007
Primarul municipiului Suceava, Ion Lungu a anunţat joi, în cadrul unei conferinţe de presă că lucrează la proiectul de buget pentru anul 2008, proiect care în opinia sa poate fi numit „bugetul dezvoltării municipiului”. Acesta a precizat că bugetul pentru anul viitor va fi la nivelul celui din 2007, la fel ca şi impozitele şi taxele.
„Valoarea bugetului pentru 2008 este de 2.500 miliarde de lei vechi, din care 800 miliarde vor fi alocate investiţiilor, ceea ce reprezintă 32 la sută. O sumă de 700 miliarde de lei vechi, va reveni învăţământului, 450 miliarde de lei vechi domeniului public şi 150 miliarde autorităţii executive.
Vom da stimulente salariaţilor pentru că nu vrem să ne trezim fără specialişti pentru că în sectorul privat salariile sunt mai atractive” a declarat primarul Ion Lungu. Şeful administraţiei locale sucevene a mai afirmat că, pentru prima dată se va acorda o atenţie deosebită capitolului reparaţii străzi, trotuare şi amenajări parcări, fiind repartizat un procent de 10 la sută din buget- 250 miliarde de lei vechi.
La capitolul investiţii, primarul Lungu a spus că prioritare pentru administraţie sunt un număr de 25 de proiecte, printre acestea proiectul ISPA- reabilitare reţele apă şi canalizare, reabilitare reţele şi puncte termice, alimentare cu apă şi introducere reţele de canalizare în cartierul Iţcani, gaz metan în Burdujeni- sat, reabilitarea Cinematografului Modern, realizare groapă de gunoi, consolidare versant NV, construirea unui nou stadion, amenajare cimitire Burdujeni şi Iţcani, reabilitare Cetatea de scaun. Primarul Lungu a mai adăugat că execuţia bugetară pentru acest an este de 60 la sută.
Policlinica Bethesda a deschis un centru modern de imagistică
Singura unitate sanitară din judeţ ce are în dotare un computer tomograf, este Policlinica privată „BETHESDA” din Suceava, care a deschis un centru de imagistică modern. Centrul medical de diagnostic imagistic de la „BETHESDA” dispune de un tomograf de ultimă generaţie, un osteodensitometru, un mamograf şi un aparat ROENTGEN, iar din martie 2008 va fi dotat şi cu un aparat de Rezonanţă Magnetică Nucleară-RMN.
Şeful Policlinicii „BETHESDA”, medicul chirurg Ştefan Puşcaşu a precizat că preţul pentru analizele de computer tomograf va fi cuprins între 150 şi 450 de lei şi a adăugat că printr-un software foarte modern, tomograful este conectat la centre medicale din Craiova şi Bucureşti, iar specialiştii acestora vor putea fi consultaţi la punerea unui diagnostic.
Aflată la inaugurarea Centrului de imagistică de la Policlinica „BETHESDA”, preşedinta Casei Judeţene de Sănătate, Cristina Iordăchel, a declarat că pentru 2008, instituţia pe care o conduce va încheia un contract cu unitatea sanitară privată, pentru efectuarea examenelor de computer tomograf şi RMN.
Cabine de vot din inox pentru referendum în comuna Zvoriştea
O instruire cu primarii şi secretarii localităţilor din judeţ privind organizarea alegerilor pentru Parlamentul European şi Referendumul naţional privind introducerea votului uninominal a avut loc joi, la Prefectura Suceava.
Reprezentantul Guvernului în teritoriu le-a spus primarilor că pentru dotarea secţiilor pentru referendum, în limita sumelor alocate, Prefectura poate pune la dispoziţia primăriilor o parte din materialele pentru confecţionarea logisticii şi să comunice Grupului tehnic de lucru necesarul de materiale.
Prefectul de Suceava, Orest Onofrei a declarat că, mergând pe această linie, primarul comunei Zvoriştea, Constantin Berariu a solicitat instituţiei să-i deconteze suma de 15.000 de lei, reprezentând contravaloarea confecţionării cabinelor de vot şi a urnelor pentru referendum specificând faptul că a folosit inoxul drept material pentru realizarea acestora. Acesta i-a răspuns că, din păcate, nu poate deconta această sumă, fiind mult prea mare, dar a mai precizat că în următorii primari ai comunei nu vor mai trebui să confecţioneze cabine de vot, acestea fiind îndeajuns de trainice.
Onofrei le-a solicitat primarilor ca după preluarea, împreună cu preşedinţii secţiilor de votare, a buletinelor de vot să semnaleze orice neconcordanţă înregistrată la renumărarea acestora, faţă de datele înscrise în procesul verbal de predare-primire, Grupului tehnic de lucru de la Instituţia Prefectului, pentru a se lua măsurile ce se impun.
Prefectul judeţului Suceava le-a mai solicitat primarilor să asigure localizarea şi identificarea corespunzătoare a secţiilor de votare pentru alegeri şi referendum, prin indicatoare separate, având în vedere faptul că majoritatea secţiilor de votare sunt organizate în acelaşi imobil.
Acesta a mai precizat că, în localurile secţiilor de votare, în zilele de 24 şi 25 noiembrie nu se vor organiza nunţi, botezuri, discoteci, iar primarii vor lua măsuri pentru încălzirea acestor spaţii.
Firmă amendată cu 40 milioane de lei vechi pentru dulciuri expirate
OJPC Suceava a aplicat o amendă în valoare de 4.000 lei (40 milioane de lei vechi) magazinului mixt Paltin aparţinând de SC „Poala molidului” - Cooperativa de consum Vatra Moldoviţei după ce au fost depistate mai multe sortimente de dulciuri cu termenul de valabilitate expirat. Printre produsele expirate s-a depistat ciocolata de casa, napolitane cu ciocolată, ouă de ciocolată, batoane de ciocolată şi biscuiţi „Eugenia”.
„Având în vedere cele constatate şi pericolul pe care aceste produse îl reprezintă asupra consumatorilor, în cazul nostru, în special copii, s-a dispus distrugerea produselor expirate prin secţionare şi denaturare cu apa şi clor” a precizat şeful OJPC Suceava, Elena Oanea. Aceasta a mai spus că societatea va fi monitorizată şi la repetarea abaterii se va dispune închiderea acesteia.
OJPC Suceava recomandă consumatorilor să verifice termenele de valabilitate ale produselor cumpărate şi să informeze instituţia despre produsele periculoase aflate pe piaţa.
Administraţiile locale vor trebui să asigure minim 20 mp de spaţiu verde pentru un locuitor
Spaţiile verzi au intrat în atenţia Gărzii de Mediu, care a demarat o campanie de conştientizare a tuturor Consiliilor Locale privind obligaţiile care revin Administraţiei Publice Locale conform ultimelor reglementări.
Guvernul a aprobat o ordonanţă în acest sens, ca urmare a degradării spaţiilor verzi de pe teritoriul localităţilor, cauzată de distrugere acestora ca urmare a dezvoltării activităţilor economice şi sociale, în scopul îmbunătăţirii factorilor de mediu şi a calităţii vieţii prin creşterea suprafeţelor de spaţii verzi din localităţi, al protejării şi gestionării durabile a acestora, precum şi al creşterii standardelor de viaţă ale locuitorilor, ţinând cont de faptul că lipsa unei planificări strategice în acest domeniu conduce la probleme grave de sănătate şi la o calitate scăzută a standardelor de viaţă ale populaţiei, elemente care vizează interesul public şi constituie situaţii de urgenţă şi extraordinare.
Şeful Comisariatului Judeţean al Gărzii de Mediu Suceava, Constantin Harasim a declarat că, în cadrul campaniei au fost trimise adrese tuturor primăriilor şi consiliilor locale din judeţ, prin care se precizează că „schimbarea destinaţiei terenurilor amenajate ca spaţii verzi şi/sau prevăzute ca atare în documentaţiile de urbanism, reducerea suprafeţelor acestora ori strămutarea lor este interzisă, indiferent de regimul juridic al acestora”. De asemenea se mai precizează că actele administrative sau juridice emise ori încheiate cu nerespectarea prevederilor sunt lovite de nulitate absolută.
Potrivit ordonanţei autorităţile administraţiei publice locale au obligaţia de a asigura din terenul intravilan o suprafaţă de spaţiu verde de minimum 20 mp/locuitor, până la data de 31 decembrie 2010, şi de minimum 26 mp/locuitor, până la data de 31 decembrie 2013.
În adresele trimise primăriilor se mai menţionează că Autorităţile administraţiei publice locale au obligaţia de a întocmi, în termen de 90 de zile de la data întrării în vigoare a actului normativ, un program în care vor fi evidenţiate etapele de realizare, cu indicarea termenelor intermediare propuse.
În cazul în care autorităţile nu ţin cont de asigurarea suprafeţelor minime de spaţiu verde vor fi sancţionate contravenţional.
Subprefectul de Suceava acuza specialistii in cadastru ca obstructioneaza retrocedarile
Subprefectul de Suceava, Stefan Alexandru Baisanu, i-a acuzat pe specialistii in cadastru ca ingreuneaza procesul de retrocedare a terenurilor agricole si forestiere.
Baisanu a solicitat Oficiului Judetean de Cadastru Suceava sa ia masuri impotriva celor care nu se achita de sarcinile pe care le au in responsabilitate. Potrivit subprefectului de Suceava, in judet exista localitati unde angajatii de la cadastru au incasat banii, dar nu au realizat inca planurile de parcelare care trebuie atasate la dosarul de retrocedare.
Stefan Baisanu sustine ca din acest motiv cererile nu pot fi luate in discutie de comisiile locale de fond funciar. La Prefectura au ajuns la validare doar 70% din cele peste 33.000 de cereri de retrocedare depuse in teritoriu.
Editia a II-a a “Conferinta Nationala pentru Manag...
Bugetul municipiului Suceava in 2008 va fi la nive...
Fotbal, Liga a IV-a- juniori » CS Gura Humorului ş...
Fotbal, Liga a IV-a » Derbi la Vatra Dornei: CSM D...
Fotbal. Juniori „C” » LPS I Suceava a făcut scorul...
Creşterea pensiilor se datorează politicii de echi...
Bugetul municipalităţii pentru 2008 la nivelul cel...
Policlinica Bethesda a deschis un centru modern de...
Cabine de vot din inox pentru referendum în comuna...
Firmă amendată cu 40 milioane de lei vechi pentru ...
Administraţiile locale vor trebui să asigure minim...
Subprefectul de Suceava acuza specialistii in cada...

References: CSM 

CSM 
 CSM 
 CSM 
 CSM 
 CSM